Caroline Omberg

Caroline Omberg (født Andersen; født 28. februar 1984, fra Snarøya oppvokst i Oslo) er vokalist i punkrockbandet Caroline & the Treats, og hun er også norsk foredragsholder. Spesialfeltet hennes er å snakke med ungdom om følelser og seksualitet, og hun har i den forbindelse vært nominert til Skamløsprisen. Hun forteller også om barndom, oppvekst og emosjonell intelligens. Caroline er utdannet såkalt "EQ-terapeut" ved EQ Institute. Caroline er pedagog, og studerer Grunnskolelærer 1-7. Hun har podcasten "AVKOM" sammen med Mina Hadijan og Martine Rand.  

Omberg har skrevet en rekke kronikker om barnehagebarns rettigheter og skole.  

Hun har bakgrunn som tidligere eksotisk danser, skuespiller, burlesque-danserinne og pornoskuespiller. Hun var med å grunnla norges første Burlesque-gruppe, The Fleshoticas i 2006.

Utdanning og annen karriere 

Omberg kommer fra Snarøya og er oppvokst i Oslo. Hun er utdannet innen reklame og merkevarebygging med tittelen «merkevarekommunikatør» etter fullført studium. Hun er under utdanning til EQ-terapeut, og studerer også pedogogikk. 

Omberg arbeider i dag som foredragsholder innen mental og seksuell helse, og er også samtaleterapeut og rådgiver. Spesialfeltet hennes som foredragsholder er å snakke med ungdom, helsepersonell og lærere om både følelser og seksualitet samt om forskjellen på sex og porno. Hun snakker også om barndom, oppvekst og emosjonell intelligens.

I 2014 bidro hun med et essay i boka Prince "Shockadelica". I 2018 var hun en av forfatterene bak antologien "Det skjer nå - Fortellinger fra en feministisk revolusjon". I 2019 samarbeidet hun med Sex og Politikk om å lage et undervisningsmateriell om seksualitet versus pornografi til bruk i grunnskolen.

Samfunnsdebattant 
Omberg er aktiv samfunnsdebattant det gjelder barnehagepolitikk, og har skrevet en rekke kronikker når det gjelder barnehagebarns rettigheter. Hun var grunnlegger av Foreldreopprøret og er leder Foreldreutvalget for barnehager i Oslo. I podcasten "AVKOM", som hun har sammen med Mina Hadijan og Martine Rand, snakker hun om det å være mamma.  

Omberg uttaler seg stadig om ungdom og seksualitet i media og debatter, og i 2018 var hun nominert til Skamløsprisen.

Musikk, tv og spillefilmer 

Omberg medvirket også i noen spillefilmer i Norge og hadde sin første påkledde rolle i den norske filmen Hjelp, vi er russ! fra 2011, hvor hun spilte servitrisen Gudrun Gundersen.

I 2008 dannet hun punkrockebandet Caroline & The Treats sammen med sin daværende partner Morten Henriksen. Bandet har gitt ut to album og to singler (se diskografi) og turnert i Usa, Spania, Tyskland, Norge og Italia. Bandet bidro også med sin versjon av låta "Fagre Mø" til tributeplata "Sannhet på boks - en hyllest til Raga Rockers" i 2015 og sin versjon av "Me and my Vibrator" på tributeplata "Dr. Demento - Covered in Punk" i 2018.  

I I 2010 medvirket hun i en episode av NRK-Programmet Trekant, og våren 2013 medvirket hun i NRK-Programmet Typen til (Leo Ajkic). Samme år deltok hun også i Masterchef Kjendis. I 2017 bidro hun i NRK-programmet "Line fikser kroppen".

Karriere innen eksotisk underholdning 

Omberg hadde egen spalte i FHM om seksualitet i perioden 2007–2008. Som en del av en repotasjeidé begynte hun å undersøke pornofilmer i 2008, og i en periode fordelt over to år, spilte hun i minst ti voksenfilmer. Dette har hun senere omtalt som et feministisk initiert "sosialt eksperiment", og hun bruker erfaringene flittig i sin foredragsvirksomhet i dag. 

Hun var også en av tre medlemmer i burlesque-dansegruppa The Fleshoticas. Som burlesque-danser hadde hun artistnavnet «Miss Prrrrrrrr». Hun var også selvstendig næringsdrivende stripper, og da brukte hun navnet "Strippeline". 

Fra 2009 var hun fast spaltist i det pornografiske bladet Aktuell Rapport, der hun skrev fiktive historier. Hun sluttet i pornoindustrien i 2009, og la også opp som stripper i 2012.

Diskografi 

 2009 Birthday Suit – singel – digitalt og rosa vinyl
 2010 Bad All Over – album – digitalt, cd og vinyl
 2011 Wam Bam Baby – singel, digitalt
2012 Saturday Night, Rock & Roll - digitalt, CD, vinyl
2015 Sannhet på boks - En hyllest til Raga Rockers
2018 Dr. Demento Covered in Punk - samlealbum / tributealbum

Filmografi (spillefilmer, utvalg) 
 2009: Tomme Tønner, stripper
2009: Lolitan på sommarläger
2009: Sex till varje pris
2009: I kåtaste laget
2009: I fiskarnas täcken
2009: Våta midsommardrömmar
2009: Midsommarfesten
2009: Spioner på sängkanten
2010: Dr. Sex, Lorna
2010: Dejten
2010: Kvinnofängelset
 2010: Fatso, stripper
 2010: Kommandør Treholt og Ninjatroppen, stripper / burlesquedanser
 2011: Hjelp, vi er russ! - Gudrun Gundersen

Bibliografi 
2018 - Det skjer nå - Fortellinger fra en feministisk revolusjon, Helena Brodtkorp (Red.), Kagge Forlag

2014 - Prince / Shocadelica, Falck / Aagaard, Falck Forlag

Referanser

Eksterne lenker 
 
 
 

Norske dansere
Pornofilmskuespillere fra Norge
Norske sangere
Personer fra Bærum kommune
Foredragsholdere